ગુજરાત સરકાર દ્વારા ગુજરાતી ફિલ્મને પાંચ લાખ રૂપિયાની સબસિડી આપવામાં આવતી હતી, પણ ફિલ્મનું સ્ટાન્ડર્ડ સાવ જ વાહિયાત થઈ જતાં ગુજરાત સરકારે એ સબસિડી આઠ વર્ષ પહેલાં જ આપવાનું બંધ કરી દીધું, જેનો થોડો સમય વિવાદ ચાલ્યો પછી એ વિવાદ પણ અટકી ગયો. છેલ્લાં ત્રણ વર્ષમાં આવેલી પાંચ ગુજરાતી અર્બન ફિલ્મ ‘કેવી રીતે જઈશ’, ‘બે યાર’, ‘ગુજ્જુભાઈ ધ ગ્રેટ’, ‘છેલ્લો દિવસ’ અને ‘રોમકૉમ’નો સ્ટડી કર્યા પછી ગયા વીકના ગુજરાત સરકારના સાંસ્કૃતિક-વિભાગના અધિકારી, મુખ્ય પ્રધાન અને અન્ય પ્રધાનો વચ્ચે મીટિંગ થઈ અને નવી ફિલ્મનીતિ તૈયાર કરવામાં આવી.